
PRODUKTRESUMÉ

for

Laxasan Vet., syrup


0.	D.SP.NR.
34437

1.	VETERINÆRLÆGEMIDLETS NAVN
Laxasan Vet.

Lægemiddelform: Syrup
Styrke(r): 667 mg/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktivt stof:
[bookmark: _Hlk239845119][bookmark: _Hlk181089557]Lactulose 	667,0 mg
(som lactulose, flydende)

Hjælpestof:
Ingen.

[bookmark: _Hlk181089581]Klar, viskøs væske, farveløs eller lys brun-gul.


3.	KLINISKE OPLYSNINGER

3.1	Dyrearter, som lægemidlet er beregnet til
Hund, kat.

3.2	Terapeutiske indikationer for hver dyreart, som lægemidlet er beregnet til
Til behandling af forstoppelse (f.eks. som følge af tarmatoni efter operation, hårboller, massivt tarmindhold).

Til symptomatisk behandling af sygdomstilstande, der kræver faciliteret afføring (f.eks. partiel obstruktion, herunder obstruktioner forårsaget af tumorer og frakturer, rektal divertikel, proktitis).

Understøttende behandling af forgiftning i tilfælde, hvor faciliteret afføring er gavnlig. 

3.3	Kontraindikationer
Må ikke anvendes til dyr med gastrointestinal perforation eller total gastrointestinal obstruktion. 
Må ikke anvendes til dyr med risiko for gastrointestinal perforation.
Må ikke anvendes i tilfælde af overfølsomhed over for det aktive stof. 

3.4	Særlige advarsler
I tilfælde af vedvarende forstoppelse, og især hvis der forekommer gentagen opkastning, skal behandlingen seponeres, og der skal søges dyrlægehjælp.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
[bookmark: _Hlk484688306]Lactuloseopløsning indeholder nogen fri laktose og galaktose, hvilket kan ændre insulinbehovet hos diabetespatienter. 
Skal anvendes med forsigtighed hos dyr med eksisterende væske- og elektrolytubalancer, da lactulose kan forværre disse tilstande, hvis der forekommer diarré.

Særlige forholdsregler for personer, der administrerer veterinærlægemidlet til dyr
Produktet kan forårsage flatulens og diarré. Undgå indtagelse ved et uheld, især hos børn. For at undgå indtagelse ved et uheld må den fyldte sprøjte ikke efterlades uden opsyn, når der er børn til stede.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
[bookmark: _Hlk181089756]
Hunde og katte: 
	Almindelig 
(1 til 10 dyr ud af 100 behandlede dyr): 
	Flatulens, gastrisk distension, mavekramper1 

	Ikke kendt.
(hyppigheden kan ikke estimeres ud fra forhåndenværende data)
	Diarré2 
Dehydrering2 


1 	Tidligt i behandlingen. Disse symptomer aftager som regel med tiden
2 	Tegn på (relativ) overdosering. En dyrlæge skal kontaktes, og administration af produktet skal stoppes. 

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.



3.7	Anvendelse under drægtighed, laktation eller æglægning

Drægtighed og laktation:
Må kun anvendes i overensstemmelse med den ansvarlige dyrlæges vurdering af benefit/risk-forholdet. 

3.8	Interaktion med andre lægemidler og andre former for interaktion
Ingen kendte.

3.9	Administrationsveje og dosering
[bookmark: _Hlk181089829]Oral anvendelse.
Skal administreres som en samlet daglig dosis på 400 mg/kg legemsvægt (svarende til 0,6 ml/kg/dag), helst opdelt i 2-3 doser over 24 timer. Kan enten blandes med foderet eller administreres direkte i munden. 
Dosen kan justeres af dyrlægen baseret på det individuelle kliniske respons.
Det kan være nødvendigt med ca. 2-3 dages behandling, før en behandlingseffekt indtræder. 
Kontakt en dyrlæge, hvis der forekommer mavebesvær eller diarré. 

For at sikre korrekt dosering bør legemsvægten bestemmes så nøjagtigt som muligt.

Syrupen skal administreres ved hjælp af den medfølgende 5 ml eller 10 ml sprøjte. For at opnå den nødvendige dosis fjernes hætten fra flasken, og sprøjtens spids indføres i flaskeadapteren.
Vend flasken på hovedet for at trække den nødvendige dosis op. Sprøjten må ikke fjernes, mens flasken er vendt på hovedet. 
Vend flasken rigtigt igen, og fjern sprøjten fra flasken. 

3.10	Symptomer på overdosering (og, hvis relevant, nødforanstaltninger og modgift)
I tilfælde af overdosering forventes de kliniske tegn at stemme overens med dem, der er anført i pkt. 3.6. Erstat væske og elektrolytter efter behov.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant. 


4.	FARMAKOLOGISKE OPLYSNINGER

4.1	ATCvet-kode
QA06AD11

4.2	Farmakodynamiske oplysninger
[bookmark: _Hlk181274310]Lactulose er et disaccharid (galaktose/fruktose), som ikke kan hydrolyseres af pattedyrstarmenzymer. Når det når colon, metaboliseres lactulose af de lokale tarmbakterier, så der dannes lavmolekylære syrer (mælke-, myre- og eddikesyre) og CO2. Disse syrer har en dobbeltvirkning, idet de øger det osmotiske tryk, så der trækkes vand ind i tarmen, hvilket forårsager en afførende virkning, og også forsurer indholdet i colon. Forsuringen forårsager, at NH3 (ammoniak) migrerer fra blodet og ind i colon, hvor det fanges som [NH4]+ (ammoniumion) og udskilles med fæces.

4.3	Farmakokinetiske oplysninger
Lactulose absorberes dårligt efter oral administration, og det når colon uændret. Hos hunde og katte absorberes mindre end 2 % af en oral dosis lactulose (i tyndtarmen). Det absorberede lægemiddel metaboliseres ikke og udskilles uændret med urinen inden for 24 timer. 


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 2 år.
Opbevaringstid efter første åbning af den indre emballage: 3 måneder.

5.3	Særlige forholdsregler vedrørende opbevaring
Må ikke opbevares over 25 °C.
Opbevar flasken i den originale kartonæske for at beskytte mod lys.
Opbevar flasken opretstående.

5.4	Den indre emballages art og indhold
[bookmark: _Hlk181089975]100 ml eller 250 ml hvid flaske (HDPE), der er lukket med et sprøjteadapterindlæg (LDPE) og et børnesikret skruelåg (PP) i en papæske.
Veterinærlægemidlet leveres med en 5 ml (gradueret i trin på 0,2 ml) og en 10 ml (gradueret i trin på 0,5 ml) oral sprøjte (PP-cylinder/HDPE-stempel).

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Alfasan Nederland B.V.
Kuipersweg 9
3449 JA Woerden
Holland

7.	MARKEDSFØRINGSTILLADELSESNUMMER (-NUMRE)
73328

8.	DATO FOR FØRSTE TILLADELSE
9. september 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

